Komission tiedonanto euroopan parlamentille ey: n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta joka koskee seuraavan ehdotuksen antamista:Euroopan parlamentin ja neuvoston asetus lemmikkieläinten muuhun kuin kaupalliseen kuljetukseen sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta asetukseen /* SEK/2002/0772 lopull. - COD 2000/0221 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta joka koskee seuraavan ehdotuksen antamista: Euroopan parlamentin ja neuvoston asetus lemmikkieläinten muuhun kuin kaupalliseen kuljetukseen sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta asetukseen 1. ASIAKIRJAN VAIHEITA Parlamentille ja neuvostolle esitetyn ensimmäisen ehdotuksen - KOM(2000) 529 lopullinen - 2000/0221(COD) - toimittamispäivä: // 19. syyskuuta 2000 Talous- ja sosiaalikomitean lausunnon päivämäärä (EYVL C 116, 24.4.2001, s. 54): // 29. marraskuuta 2000 Euroopan parlamentin ensimmäisessä käsittelyssä annetun lausunnon päivämäärä (EYVL C 27E, 31.1.2002, s. 55): // 3. toukokuuta 2001 Alueiden komitea päätti olla antamatta lausuntoa. // Muutetun ehdotuksen - KOM(2001) 349 lopullinen - toimittamispäivä: // 22. kesäkuuta 2001 Neuvoston yhteisen kannan hyväksymispäivämäärä: // 27. kesäkuuta 2002 2. KOMISSION EHDOTUKSEN TAVOITE Tämän parlamentin ja neuvoston asetusta koskevan muutetun ehdotuksen tavoitteena on vahvistaa lemmikkieläinten muuhun kuin kaupalliseen kuljetukseen sovellettavat yhteiset säännöt. Unionin sisäisten kuljetusten yhteydessä todellinen yhdenmukaistaminen ei ole lähitulevaisuudessa todennäköistä raivotautiin liittyvän erityisongelman vuoksi. Tämä tauti on erityisen arkaluonteinen asia kolmessa jäsenvaltiossa (Yhdistyneessä kuningaskunnassa, Irlannissa ja Ruotsissa), jotka ovat olleet pitkän aikaa vapaita raivotaudista ilman rokotusohjelmaa ja jotka ottivat vasta äskettäin käyttöön vaihtoehtoisen järjestelmän kuuden kuukauden karanteenille, jota on sovellettu kaikkiin niiden alueelle tuotaviin lihansyöjiin. Ehdotuksessa esitetään kaksi järjestelmää, joita sovellettaisiin yhteisön sisäisiin kuljetuksiin. Ehdotuksessa esitetään kolmansien maiden osalta niin ikään kaksi järjestelmää. Toinen järjestelmä koskisi maita, joiden raivotautitilanteen voidaan katsoa vastaavan "manner-Euroopan" jäsenvaltioiden tilannetta. Toinen tiukempi järjestelmä koskisi kolmansia maita, joissa raivotauti on endeeminen. Ehdotuksessa määritellään täten kolmansien maiden luokittelun mahdollistavat yksityiskohtaiset säännöt ja kriteerit. Tämän lisäksi ehdotuksessa määritellään "yhteisön eläinlääkintäpassin" mallia koskevat yksityiskohtaiset säännöt. Ehdotetaan, että elektroninen tunnistaminen olisi kahdeksan vuoden siirtymäkauden jälkeen ainoa kuljetuksissa sallittu tunnistuskeino (tatuoinnit ovat tämän ajan sallittuja). Lisäksi ehdotuksessa esitetään, että jäsenvaltio voisi vaatia lisätakeita silloin, kun ne ovat jonkin erityistilanteen vuoksi perusteltuja. Ehdotuksen on sisällytetty myös lajeja, joita raivotautitartunta ei koske, jotta niiden kuljetuksia voitaisiin helpottaa yhteisön alueella. 3. YHTEISTÄ KANTAA KOSKEVIA KOMMENTTEJA 3.1. Yleisiä huomautuksia Komissio on tyytyväinen siihen, että neuvosto on hyväksynyt komission muutetussa ehdotuksessa esitetyn yleisen toimintamallin. Parlamentin tekemät tarkistukset, jotka komissio sisällytti muutettuun kantaansa, on sisällytetty myös yksimielisesti hyväksyttyyn yhteiseen kantaan. Neuvosto on kuitenkin ehdottanut myös uusia säännöksiä. Neuvoston yhteinen kanta eroaa yleiseltä rakenteeltaan muutetusta ehdotuksesta siten, että itse säädösosaan on sisällytetty kulloisenkin kuljetustyypin mukaan erilaisia eläinten terveyttä koskevia vaatimuksia, jotka sisältyivät alunperin liitteeseen. Tämän muutoksen tavoitteena on erottaa selvästi asiakirjan lainsäädännölliset peruselementit täytäntöönpanotoimenpiteiden alaisista teknisistä elementeistä (komitologia). Tämä ei aseta kyseenalaiseksi ehdotuksen henkeä ja pitkän aikavälin edellytyksiä todellisen yhdenmukaistamisen mahdollistamiseksi. Tämän lisäksi neuvoston yhteisessä kannassa tarkennetaan tai vahvistetaan eräitä komission muutetussa ehdotuksessa esitettyjä seikkoja. Esimerkiksi: - siinä muutetaan samojen eläinten kaupallisiin kuljetuksiin sovellettavaa direktiiviä (92/65/ETY) näiden kahden asiakirjan saattamiseksi viipymättä johdonmukaisiksi, - siinä säädetään eräissä tapauksissa poikkeuksista yleiseen periaatteeseen, jonka mukaan nuoret eläimet rokotetaan raivotautia vastaan, - siinä ehdotetaan, että hillerien raivotautirokotus olisi yleinen periaate, jota on noudatettava kaikissa hillerien kuljetuksissa, - siinä vahvistetaan viiden vuoden määräaika, jonka jälkeen mainittuihin kolmeen jäsenvaltioon (Yhdistynyt kuningaskunta, Irlanti, Ruotsi) suunnattuja kuljetuksia tarkastellaan uudelleen EU:n raivotautitilanteen kehityksen perusteella, - siinä täsmennetään joillekin jäsenvaltioille viiden vuoden siirtymäkaudeksi myönnettävät lisätakeet. Nämä muutokset, jotka ovat tarkkaan harkitun kompromissin tulosta, eivät aseta kyseenalaiseksi asetuksen yleistä suuntausta ja sen pitkän aikavälin tavoitteita. 3.2. Parlamentin ensimmäisessä käsittelyssä ehdotettujen tarkistusten arviointi Parlamentin hyväksymät tarkistukset, jotka on sisällytetty komission muutettuun ehdotukseen ja yhteiseen kantaan Tarkistukset 8, 9, 11 ja 15 on sisällytetty neuvoston yhteiseen kantaan, vastaavasti 6 artiklan 2 kohtaan, 8 artiklan b kohdan ii alakohtaan, 11 artiklaan ja 5 artiklan 1 kohdan b alakohtaan. Tarkistuksen 4 mukaan johdanto-osan kappaleessa olisi säädettävä, että komissio toteuttaa tarvittavat toimenpiteet kaupallisiin kuljetuksiin sovellettavan sääntelyn saattamiseksi johdonmukaiseksi. Neuvosto menee yhteisessä kannassaan parlamentin toivetta pidemmälle esittäessään kyseisiä seikkoja sääntelevän direktiivin 92/65/ETY muuttamista (22 artikla). Myös tarkistusta 6 on muutettu hieman. Siinä ehdotetaan, että kahdeksan vuoden siirtymäkauden jälkeen hyväksyttäisiin automaattisesti ainoastaan elektroninen tunnistaminen. Neuvoston mielestä tämän ei pitäisi tapahtua automaattisesti. Sellaisia jäsenvaltioita koskevaa erityistapausta, jotka edellyttävät jo nyt elektronista tunnistamista alueelleen tuotavien eläinten osalta (Yhdistynyt kuningaskunta) käsitellään toisaalla (6 artiklan 1 kohdan ensimmäinen luetelmakohta). 3.3. Neuvoston esittämät uudet säännökset tai muutokset Kuten edellä yleisissä huomautuksissa todetaan, neuvoston tekemät muutokset eivät aseta kyseenalaiseksi ehdotuksen yleistä henkeä saati sen tavoitteita. Ne ovat tulosta jäsenvaltioiden välillä saavutetusta kompromissista, johon pääsy oli vaikeaa, koska näitä kysymyksiä koskevat jäsenvaltioiden kannat poikkeavat usein merkittävästi toisistaan. Tähän kompromissiin pyrkiessään neuvosto joutui ottamaan huomioon monia erilaisia kansallisia tai paikallisia erityistilanteita, jotka oikeuttivat kenties poikkeuksiin yleisestä säännöstä. Neuvoston tekemät muutokset edistävät erityisesti kolmelta osin todellista yhdenmukaistamista koskevaa pitkän aikavälin tavoitetta. Neuvosto esittää: - säännöksiä, jotka koskevat nuorten eläinten kuljetuksia sellaisten jäsenvaltioiden välillä, joissa on samanlainen raivotautitilanne, - viiden vuoden siirtymäkautta, jonka jälkeen Yhdistyneen kuningaskunnan, Irlannin ja Ruotsin osalta vahvistettuja erityissäännöksiä tarkastellaan uudelleen saatujen kokemusten ja yhteisön raivotautitilanteen perusteella, - raivotaudille alttiiden lajien kaupallisia kuljetuksia koskevien direktiivin 92/65/ETY säännösten muuttamista välittömästi. Komissio hyväksyy kaikki neuvoston ehdottamat muutokset. 4. PÄÄTELMÄT Komissio tukee neuvoston 27. kesäkuuta 2002 vahvistamaa yhteistä kantaa.